CELEX: 32013D1359
Language: lv
Date: 2013-12-17 00:00:00
Title: Eiropas Parlamenta un Padomes Lēmums Nr. 1359/2013/ES ( 2013. gada 17. decembris ), ar ko groza Direktīvu 2003/87/EK, precizējot noteikumus par siltumnīcefekta gāzu emisijas kvotu izsoļu grafiku  Dokuments attiecas uz EEZ

19.12.2013   
            
            
               LV
            
            
               Eiropas Savienības Oficiālais Vēstnesis
            
            
               L 343/1
            
         EIROPAS PARLAMENTA UN PADOMES LĒMUMS Nr. 1359/2013/ES
   (2013. gada 17. decembris),
   ar ko groza Direktīvu 2003/87/EK, precizējot noteikumus par siltumnīcefekta gāzu emisijas kvotu izsoļu grafiku
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 192. panta 1. punktu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   ņemot vērā Eiropas Ekonomikas un sociālo lietu komitejas atzinumu (1),
   pēc apspriešanās ar Reģionu komiteju,
   saskaņā ar parasto likumdošanas procedūru (2),
   tā kā:
   
               (1)
            
            
               Eiropas Parlamenta un Padomes Direktīvas 2003/87/EK (3), 10. panta 4. punktā nav noteikts, kā izsolāmie siltumnīcefekta gāzu emisijas kvotu apjomi jāsadala tirdzniecības perioda laikā.
            
         
               (2)
            
            
               Juridiskās noteiktības un tirgus paredzamības labad būtu jāprecizē, ka ārkārtas apstākļos Komisija var koriģēt izsoļu grafiku saskaņā ar Direktīvas 2003/87/EK 10. panta 4. punktu, lai nodrošinātu pareizu tirgus darbību.
            
         
               (3)
            
            
               Tādēļ Direktīva 2003/87/EK būtu attiecīgi jāgroza,
            
         IR PIEŅĒMUŠI ŠO LĒMUMU.
   1. pants
   Direktīvas 2003/87/EK 10. panta 4. punkta pirmajai daļai pievieno šādus teikumus:
   
      “Ja novērtējums liecina, ka atsevišķās rūpniecības nozarēs nav gaidāma būtiska ietekme uz nozarēm vai apakšnozarēm, kurās ir ievērojams oglekļa emisiju pārvirzes risks, Komisija ārkārtas apstākļos var koriģēt 13. panta 1. punktā minētā perioda grafiku, sākot no 2013. gada 1. janvāra, lai nodrošinātu pareizu tirgus darbību. Komisija veic ne vairāk kā vienu šādu korekciju uz maksmimālo skaitu - 900 miljoniem kvotu.”.
   
   2. pants
   Šis lēmums ir adresēts dalībvalstīm.
   
      Briselē, 2013. gada 17. decembrī
      
         
            Eiropas Parlamenta vārdā –
         
            priekšsēdētājs
         
         M. SCHULZ
      
      
         
            Padomes vārdā –
         
            priekšsēdētājs
         
         L. LINKEVIČIUS
      
   
   
      (1)  OV C 11,15.01.2013., 87. lpp.
   
      (2)  Eiropas Parlamenta 2013. gada 10. decembra nostāja (Oficiālajā Vēstnesī vēl nav publicēta) un Padomes 2013. gada 16. decembra lēmums.
   
      (3)  Eiropas Parlamenta un Padomes Direktīva 2003/87/EK (2003. gada 13. oktobris), ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (OV L 275, 25.10.2003., 32. lpp.).